
            Въведение

Като многогодишно сдружение с нестопанска цел в частна полза на своите членове, през отчетната 2025 г. Фондацията приоритетно, екипно и в партньорство продължи да изпълнява приетата годишна Програма, интегрираща традиционно планираните дългосрочни и средносрочни проекти, свързани с областите: застрахователна и осигурителна дейност, отчитайки извършените уставни промени в управлението, системата на финансиране и организацията на взаимоотношенията с дарителите - физически и юридически лица.
Автентичността на получените резултати потвърждава, както приемствеността и рутинната ангажираност на УС с традиционни, така и с качествено нови, креативни инициативи и начинания на Фондацията, в резултат на прехода към нов етап на развитие, проявяващ се в по-широкото публично присъствие и устойчива подкрепа на млади таланти, инвестирайки в бъдещи специалисти от областта на застраховането и осигуряването. В привличането на нови дарители, подкрепящи каузата и дейността на Фондацията в посока на разширяване на програмите, свързани с образователни инициативи, застрахователни и осигурителни иновации, с постепенното формиране на отговорна застрахователна и осигурителна култура и грамотност на потребителите в страната.
При реализацията на своята системна дейност, УС се ръководи единствено от ЗЮЛНЦ, действащите обществени закони и регулации в България, разпоредбите на радикално променения и допълнен Устав на Фондацията през 2023/2024г., вписан в търговския регистър и регистъра на Агенцията по вписванията под № 20240229145833.

 	Институционален капацитет и управление на Фондацията   
През отчетната 2025 г. 11-членният Управителен съвет, ръководен от председателя 
и зам. председателите: г-жа Светла Несторова и г-н Николай Станчев, провежда няколко редовни заседания, които в основната си част са свързани с вземането на решения по текущото организиране, финансиране, партньорство и изпълнение на проектните дейности, вписани в годишната целева работна Програма-2025г. Приетите колективни управленски решения се реализираха след необходимата екипна комуникация, законосъобразност, отговорност и мотивация на ангажираните в това дело лица.
Акцентът бе поставен върху системността в действията на органите на Фондацията при оперативното изпълнение на приетия от Съвета на дарителите годишен План за работата й. Доминираща в проектните действия бе подкрепата и насърчаването на адекватността, конкурентоспособността и ефективността на застрахователната и осигурителната защита в страната, базирани на модерни, гъвкави и устойчиви финансови системи, свободното движение на пазарни продукти, капитали, иновативни цифрови технологии и трансформации в бизнес организациите, на качественото образование и човешкия капитал с рентабилен потенциал.
В този нюанс се проявяват и измеренията на каузата на Фондацията, респ. на нейната водеща цел: системно да подкрепя и насърчава процесите на високата професионална подготовка, експертиза, професионализъм и производителност на специалистите, дългосрочното им кариерно развитие и професионално израстване в сегментите на застрахователния и осигурителния пазар, в среда на иновативни, финансово устойчиви и конкурентоспособни компании, справящи се с предизвикателствата от въздействието на дигиталните трансформации и изкуствения интелект върху бизнеса. 
Това е знак за корпоративна отговорност, доверие, съпричастност и интерес към споделената визия за бъдещата ефикасност и добавена стойност на застрахователната и осигурителна защита в България. 
Намеренията и усилията на УС приоритетно бяха ориентирани към реализирането на по-ограничен кръг, но релевантно значими и с практическа насоченост, разпознати проекти, базирани на постоянната комуникация и утвърдените партньорства на Фондацията, съобразявайки се с особеностите и потребностите на динамично променящата се икономическа и социална бизнес среда, с дълбочинните трансформации породени от приемането на еврото като официална валута на България от началото на м. януари 2026 г.

Технологични подходи и средства за изпълнение на програмните 
дейности на Фондацията
Традиционно прилаганите подходи, технологии и средства за текущото изпълнение на програмните дейности на Фондацията включват познатите ни уебинари, уъркшопове, дискусии, работни срещи, конференции, практически лекции на водещи специалисти и експерти, свързани с новостите в развитието и мениджмънта на предприемачеството и бизнеса в секторите, на новите познания, опит и умения за приложението на изкуствения интелект в образованието и бизнес процесите в застраховането и осигуряването. 
	На втори план бе надграждането на умения, опит и финанси за работа на Фондацията в мрежа и свързаност с правителствени и неправителствени организации, с научни, бизнес изследователски и академични институции, с компетентни структури, работещи по програми и проекти, свързани с профила на нейните проекти.
Стартиране подготовката за организиране на специализирани проучвания, научно-приложни разработки, публикации и изследователски проекти, свързани с уставните дейности и цели на Фондацията, с образователния и изследователския профил на университетите партньори в страната.
Учредяване и присъждане на обновен портфейл от престижни награди, призове и отличия на участници в конкурси и обучения (ученици, студенти, докторанти), в трудовата заетост на млади предприемачи до 29 г., доказани мениджъри, специалисти и експерти в дигиталното застраховане и осигуряване, предоставяне на стипендии и финансиране на  стажантски практики на студенти и докторанти, обучаващи се в отделните специалности (ОКС-бакалавър) и ОКС-магистър) на двата финансови сектора в България.
Иницииране издаването на научни и научно-популярни материали, вкл. на печатни издания с енциклопедичен характер, участия в съвместни проекти, свързани с проблемите на секторните политики в областта на застрахователната и осигурителната култура и грамотност на потребителите на пазарни продукти в България.

Публични прояви и комуникация на Фондацията 
Изпълнението на планираните приоритетни дейности предполагаше организирането през 2025 г. на адекватно финансирани представителни събития и ad hoc инициативи на Управителния съвет на Фондацията, комуникирани с партньорите и съответните им управленски органи, респ. браншовите асоциации, дружествата-дарители в застраховането, осигуряването и банковото дело, както и с някои висши държавни институции: МФ, МТСП, КФН, НОИ, НЗОК, ИИИ при БАН, Съюза на икономистите в България, с традиционните университети партньори в страната, специализирани в обучението и дълбочинното изследване проблемите в областта на застраховането и осигуряването: УНСС- София, ИУ-Варна, СА „Д. А. Ценов“- Свищов и Университета по застраховане и финанси - София.
Значими за външната подкрепа на дейността на Фондацията са дългогодишното ни партньорство и сътрудничество със средите на бизнеса: Асоциацията на индустриалния капитал в България, Българска стопанска камара, Българска търговско-промишлена палата, а сред общността на Фондациите: УС на Фондация „Атанас Буров“ - София, с част от техните членове/настоятели - представящи банковия сектор в България.
Управителният съвет през отчетната година продължи да работи в утвърдения дух на принципност, конструктивност и ангажираност на своите членове при реализацията на взетите решения, поддържайки преки контакти с най-висшите органи на институциите - партньори в страната и най-вече на Фондацията. Оставам с чувство на благодарност  към членовете на Попечителския съвет, председателстван от г-н Светослав Гаврийски и членове: г -н Константин Велев и г-н Недялко Чандъров, към Контролния съвет, с председател проф. д-р Станислав Димитров и членове: г-н Владислав Русев и г-н Борис Паличев
Целогодишната ни текуща комуникация с целевите групи и партньорите от външната среда продължи да бъде Интернет страницата на Фондацията и социалните мрежи.
            Изпълнение на програмните дейности по проектни направления  
           през 2025 г.
          	Съдържанието на настоящата част от отчета е структурирано по логиката на приетата годишна Програма за дейността и обявените на сайта на Фондацията приоритетни проектни направления през 2025 г.
Първо направление: Практико-приложни изследвания, анализи и     
становища 
1.1. Провеждане на представително емпирично изследване на застрахователната и осигурителната култура/грамотност в Р България.
Във връзка с изпълнението на решението на УС за организиране и провеждане на национално представително изследване на застрахователната и осигурителна култура в България, през 2025г. бяха извършени следните активни дейности:
· Проучване на водещите работещи социологически агенции в страната, избор и 
договаряне с най-подходящата от тях. В случая Изследователски център „Тренд“ - София,  на основание следните аргументи: придобита висока публична репутация, като изпълнител на подобни проучвания, вкл. възложено проучване за застраховането от АБЗ през 2020 г., както и договорената най-приемлива цена за изпълнението на проекта; 
· Провеждане на активна кампания за целево набиране на необходимите парични 
средства за покриване на разходите в срок до края на отчетната 2025г.;
· Изготвяне, консултиране и подписване на двустранен договор за изпълнение на 
проекта между възложителя Фондация „проф. д-р В. Гаврийски“ и изпълнителя Изследователски център „Тренд“- София;
· Извършване на конкретна организационна, комуникационна и методическа 
подготвителна дейност от работна група, с представители на Фондацията, с ръководител гл. секретар проф. д.н. Д. Иванова, съобразно клаузите на подписания договор; 
· Съставяне на концептуална рамка на емпиричното проучване, включваща 
договарянето на обекта, предмета, изследователските въпроси, информационниге източници, методиката и инструментариума за извършване на изследването;
· Конкретизиране на вътрешния работен екип с представители на възложителя, респ. 
на Фондацията и Асоциациите - АБЗ и БАДДПО: проф. д.н. Д. Иванова, Р. Вартоник, и Ев. Милтенова, със цел разработване и приемане на специален въпросник за извършване на договореното социологическо проучване. 
1.2. Изготвяне на Пътна карта за стратегическото сътрудничество на корпоративно ниво „университет-бизнес“ в рамките застрахователния и осигурителния сектор.
На 24 април 2025 г. в УНСС, гр. София се проведе иницираната от УС първа среща разговор по проблемите на професионалната подготовка и кадровото осигуряване със специалисти на дружествата в застрахователния и осигурителния бизнес на страната. Способите за стимулиране интереса на младите хора към обучението и професионалната им ориентация за трудова кариера в сферите на застраховането и осигуряването. Участници в срещата са проф. д-р Цветана Стоянова, зам. ректор на УНСС, зам. председателите на Фондацията, ръководствата на браншовите асоциации, ръководителите на катедри от четирите университета: в София, Варна и Свищов, обучаващи студенти по академичната специалност „Застраховане и социално дело“.
Г-н 	Н. Станчев аргументирано сподели своята визия за проблемите на бизнеса, свързани с привличането на подготвени и мотивирани млади специалисти за дългосрочна професионална и добре платена трудова кариера в сферата на застраховането и осигуряването в страната. Той предложи възможните бъдещи корпоративни действия за активно привличане на компетентни  професионалисти от бизнеса в обучението на студенти, отпускането на стипендии, финансиране на стажантски практики и активна комуникация с висшите учебни заведения,  рекламиране сред младите хора на възможностите, които предлага професията „застраховател“ за успешно бъдещо професионално развитие.
Г-жа Светла Несторова сподели своето недоумение от наличието на „изкривена“ представа за функционирането на пенсионноосигурителната система и за дейността на застрахователните компании, обуславяща както незначителния интерес към ползване на предлаганите застрахователни и осигурителни продукти, така и към академичното обучение по застраховане и осигуряване, като нежелани академични специалности в страната.
Тя заяви готовност за включване на бизнеса в образователния процес с лектори, презентации и предлагане на по-атрактивни възможности за кариерно развитие на младите специалисти, вкл. и чрез включване в партньорството на Асоциацията на актюерите в България.
Д-р Николай Здравков предлага академичните среди по-активно да промотират предлагания от тях портфейл от знания и умения (образователния продукт) чрез професионалните кариери на своите успешно реализиращи се възпитаници. 
Доц. Стоян Киров, тълкува мерките за стимулиране на качеството и атрактивността на академичното обучение в областта на застраховането и социалното дело чрез осигуряването на реална работна среда в офиси и представителства на застрахователните и осигурителните компании, с цел организиране на открити лекции и практически обучения от професионалисти с визия, на студентски стажове, на трудово посредничество, кариерно консултиране и стажантски проекти, поддържането на преки контакти с работодателите, вкл. чрез академичната дигитална платформа „Мрежа за сътрудничество с бизнеса“ на ниво университет, чрез която да се мотивират младите хора да насочват кариерните си интереси към застрахователния и осигурителния бизнес.
Според проф. д-р Ст. Димитров добър ефект за обучението по застраховане и осигуряване би имало провеждането на кариерни дни в университетите, комбинирани с конкретни други тематични събития, системното сътрудничество с бизнеса в областта на текущото актуализиране на учебните планове и програми по специалности в застраховането и осигуряването, чрез процедурите по програмната акредитация на специалностите от НАОА в България и др. 
Ползотворната дискусия завърши с подкрепата на участниците за разписване на Пътна карта с конкретни съвместни действия и срокове за безусловно развитие на стратегическото партньорство и взаимноизгодното сътрудничество между университетските структури и бизнеса.
Второто решение на участниците бе да се сформира работна група под ръководството на проф. Д. Иванова и членове: г-жа Р. Вартоник (АБЗ) и г-жа Ев. Милтенова (БАДДПО), която да изготви проекта, с конкретни цели, мерки и политики за постепенното трансформиране на настоящата академична специалност по застраховане и осигуряване в желана, търсена и имиджово предпочитана обществено значима специалност в средното и висшето образование на страната. 
В определения срок, съответно началото на м. май 2025 г. проф. Иванова представи Проект на пътна карта, по подобие на другите страни-членки на ЕС, за развитие на уникалното по рода си стратегическо сътрудничество „университет – бизнес“, съответно в областта на застраховането и осигуряването в България.  
· В резултат на това, осезаемо се разшири и задълбочи комуникацията между 
дружествата - членове на Фондацията, асоциациите и университетите партньори, като преобладаващ принос за това имат и уважаемите ръководители и зам. ръководители на катедри във висшите училища. Особено ми е приятно да изкажа заслужена искрена благодарност за това на доц. д-р Тодор Тодоров, доц. д-р Галя Димитрова, доц. д-р Стоян Киров, доц. д-р Пламен Йорданов, проф. д-р Станислав Димитров, както и на Изпълнителните директори на десетки компании, за сключените двустранни дългосрочни меморандуми с висшите училища, с широк кръг образователни инициативи: студентски стипендии с практически стажове и проекти за обучение по магистърски програми, публични лекции и практическо обучение за задълбочаване на връзката между академичното обучение и реалната бизнес среда, придружено с финализирането на възможността за стартиране в дружеството на трудовата кариера (чрез започване на работа) под ръководството на опитни специалисти и утвърдени мениджъри в застрахователния и осигурителния бизнес (пример г-жа Светла Несторова, г-н Николай Станчев и др.).
· Разшири се организирането на национални конкурси с парични награди за 
разработени тематични есета и решаване на практически казуси по специалността от ученици, студенти и докторанти във висши и средни училища, по инициатива на университетските катедри, Съюза на икономистите в България, с участието на фондацията и проф. д.ик.н. Нено Павлов и др.;
· Всеобхватно и целенасочено се представиха резултатите от извършеното 
национално специализирано проучване на застрахователната и осигурителната култура/грамотност в България и чрез активната ангажираност на представители на Фондацията и членове на университетските катедри при участието им като съорганизатори, редактори, докладчици и водещи на научни конференции във висшите училища и други научни форуми, свързани със застраховането и осигуряването, респ. проф. Нено Павлов, проф. Станислав Димитров, проф. Диана Иванова, доц. Ст. Киров, доц. Пламен Йорданов, д-р Иван Лазаров и др.  

Второ направление: Информационно-издателска и публистична  
дейност 
2.1. Отпечатване на юбилейното подаръчно издание на УС – Алманах, представящо  всички носители на Националните награди на Фондацията от 1999г. до момента. 
Изданието не е отпечатано все още, поради непредставени снимки, непълно представена  информация в сивито, описваща яркият професионален път и кариера на наградения, непълно оповестени отговори на зададените въпроси, неадекватно редактиране и форматиране на писмения текст за целите на по-луксозното отпечатване на книгата. 
2.2. Поддържане и качване на актуални информационни материали за дейността на фондацията на интернет страницата, което оперативно е правено през отчетния период, но непълно и недостатъчно, с изключение на представителните събития, завършените проекти и др. Нужно е по-често и системно обновяване, допълване и обогатяване на сайта и Facebook - страницата на Фондацията чрез специално натоварен за това отговорен и професионално подготвен изпълнител.

Трето направление: Научно-конферентни изяви
3.1. Фондацията активно участва в традиционната Научна конференция на Стопанска академия „Д.А. Ценов“ - Свищов, като съорганизатор на тема „Пазарни и извънпазарни системни предизвикателства пред застраховането и осигуряването – теория, практика, проблеми и решения“, 16-17 октомври 2025 г., с партньори трите Асоциации и Гаранционният фонд. Поздравително слово към присъстващите произнесе гл. секретар проф.д.н. Диана Иванова, публикувано в Тематичния конферентен сборник. С доклади и изказвания участват членовете на Фондацията: г-н Николай Станчев, зам. председател на УС (с пленарен доклад); проф.д-р Стоян Проданов член на УС, Изп. директор на ЗАД Бул инс, доц.д-р Ст. Киров, д-р Иван Лазаров, г-н Костадин Пеев – изказване и др.
Проф.д.ик.н. Нено Павлов участва в актуален пенсионен форум през 2025 г., „Модернизация на пенсионната система чрез прехода към мултифондов пенсионен модел, базиран на риска“ в гр. София.
3.2. Традиционна подкрепа от Фондацията на Съюза на икономистите в България, в ежегодното провеждане на Националния конкурс „Млад икономист-2025“, под надслов „Младите за силна икономика“ с присъждането на грамоти парични награди на най-добрите.
[bookmark: _Hlk103244272]На 14. юни 2025г. в Съюзът на икономистите в България се проведе церемонията по финализирането на традиционния Национален конкурс „Млад икономист-2025“ на тема: „Креативността на младите хора в образованието и професионалния избор „Моята визия за бъдещето на българската икономика“. Проф. Нено Павлов като Председател на УС на „Фондация „проф. В. Гаврийски“ и зам. председател на УС на СИБ, гл. координатор на конкурса връчи: Първа Специална награда на Фондация „проф. В. Гаврийски“ - София на Маргарита Иванова, гл. ас. д-р в УНСС, Грамота и Парична награда – 250 лв.; Втора Специална награда на Фондацията получава Никола Стоичков, студент Нов Български университет - Грамота и Парична награда – 250 лв.

Четвърто направление: Юбилейни чествания и признателност
4.1. Участие на Фондацията като съорганизатор и спомоществувател на тържествената церемония по връчването на Националните годишни награди: „За цялостен принос в развитието на българското застраховане и осигуряване“ в трите сектора и академичните среди, съобразно приетите критерии и показатели за отделните групи номинации на кандидатите за награждаване. 
С решение на УС, протокол №1/12.06.2025г. бяха наградени с Националния приз следните категории номинирани лица: 
Награда „За цялостен принос в развитието на българското застраховане” се присъжда на г-н Борислав Богоев, Председател на Управителния съвет на Националното бюро на българските автомобилни застрахователи (НББАЗ);
     Награда „За цялостен принос в развитието на българското застраховане“ на представител на академичните среди в България се връчва на проф. д-р ик.н. Диана Иванова, гл. секретар на Фондация „проф. В. Гаврийски“;
    Награда „За цялостен принос в развитието на българското осигуряване” се присъжда на г-н Владислав Русев, Гл. изпълнителен директор на ПОД „Алианц България“ АД;
    Награда „За цялостен принос в развитието на посредничеството в застраховането” 
се присъжда на г-н Румен Георгиев Стайков, Управител на „Брокер Инс “ ООД, София.
Важно предизвикателство пред УС към момента стои оптимизирането на настоящата процедура за безпристрастно номиниране на кандидатите за присъждане на националните призове на Фондацията, на база система от актуализирани обективни критерии и показатели, повишаващи тяхната публична разпознаваемост, трансформирайки ги в престижна платформа за справедлива оценка, убедително доказано и неуспоримо, ярко отличаване на цялостния принос на наградените лица в развитието на българското застраховане и осигуряване.

Към категорията „Чествания и признателност“ традиционно се отнасят уважително връчваните от УС на Фондацията поздравителни адреси на конкретните физически и юридически лица - юбиляри по време на провежданите тържествени юбилейни чествания:
· 30 г. юбилей ЗАД „Армеец“;
· 30 г. юбилей на Застрахователно дружество „Бул Инс“ АД;
· 90 г. юбилей катедра „Финанси“ – ИУ- Варна;
· 30 г. юбилей на ПОК „Съгласие“;
· 50 г. юбилей на г-жа Светла Несторова, Гл. изпълнителен директор на ПОК „Доверие“;
· 25 г. юбилей на Асоциация на застрахователните брокери в България;
· 20 г. юбилей връчване на националните награди „Банкерь на годината“.



                                               О Т Ч Е Т
          за изпълнението на бюджета на Фондация „проф. д-р В. Гаврийски“    
                                           през отчетната 2025 г.
Приходна част:
Наличност в банкова сметка към 31.12.2024 г.                                               22728,04 лв.
Приходи за 2025 година
Приходи от членски внос                                                                                      2100,00 лв.                                                                                                                                   
Приходи от дарения                                                                                             42700,00 лв. 
Общо приходи                                                                                                     44800,00 лв.
Разходна част:                                                                                                                                      
1. Канцеларски консумативи, вода, електоенергия     -                                  913,26 лв.
1. Куриерски и мобилни услуги, интернет, хостинг, домейн -                        1189,01лв.
1. Хонорари счетовод. услуги, статуетки, печатница, наеми офис -             7329,46 лв.
      4.   Фонд раб. запл., осигуровки, студ. награди, дарения, конференции -     11788,98 лв.
      5.   Карта градски трансп., командиров., куриерски и др.външни услуги-     2225,00 лв.  
     6.  Банкови такси                                                                                                    1196,69 лв.

      ОБЩО РАЗХОДИ:                                                                                                24912,40 лв.
      Формиран резерв за 2025 г. (в лева):                                                                   19887,60 лв.                                                                                                                                                                                                         
       Превалутиран резерв за 2025 г. (в евро):                                                           10168,37 евро
       Наличност към банковата сметка към 31.12.2025 г.                                           42722,32 лв.
                                                                                                                                                                                                                                                                                                                                                                                                                                                                                                       
       гр. София 19.09.2026 г.                                        Гл. счетоводител: Снежанка Динчева

През отчетната година Фондацията реализира приходи в размер на 44,800,00 лв. и разходи в размер на 24,912,40. Формиран е резерв за 2025 г.- 19887,60 (в лева), превалутиран равен на 10,168,37 евро. През 2025 г. не е упражнявана друга стопанска дейност и не са постъпвали приходи от други дейности. Няма допълнително привлечени средства през изминалия отчетен период.
Отчетените емпирични данни показват, че в резултата на промените в Устава и повишените размера на едногодишните дарения по ЗЮЛНЦ, Фондацията постигна значителна финансова стабилност и положителен финансов резултат. Длъжни сме да изкажем справедлива и заслужена благодарност на членовете на УС, за своевременното и обективно предложение да бъдат повишени минималните размери на годишните дарения (бившия членски внос).  
Основният риск за намаляване на приходите понастоящем произтича от промените в броя на плащащите ежегодни дарения физически и юридически лица. Въпреки това няма заплаха за блокиране дейността на Фондацията, нито за допускане на текущи финансови проблеми по изпълнението на Годишната програма за дейността й. Нуждаем се от активна работа по привличането на нови дарители физически и юридически лица. Идеята е да се разшири обхвата на Фондацията чрез привличането на повече институции-дарители, в полза на нейната мисия, цели и кауза, публично оповестени в Устава. 
Приключвайки краткия Годишен отчет за дейността и изпълнението на бюджета през 2025 г.бих искал да споделя общото съзидателно послание на УС: чрез действени и системни усилия и проекти, да продължим да подкрепяме политиките и целите за по-нататъшното израстване на Фондацията, като независима и уважавана неправителствена организация с нестопанска цел в страната. Като надежден и предпочитан партньор за съвместна дейност в полза на: развитието на небанковия застрахователен и осигурителен сектор, на всички застраховани и осигурявани лица; на активно работещия качествен персонал, свързал своя професионален и житейски път с финансите, застраховането и осигуряването, в интерес на качеството и конкурентоспособността на предлаганите иновативни пазарни продукти и услуги на застрахованите и осигурените лица в страната и европейското икономическо пространство.                                              
                                                                                                                                                                                     
                                                                                             Проф. д-р ик.н. Нено Павлов
        София, 11.08.2026 г.                                                          Предсeдател на УС /п/

